สศอ.เผยดัชนีผลผลิตอุตฯ เดือนต.ค. ขยายตัว 0.1% จากช่วงเดียวกันปีก่อน
สศอ.เผยดัชนีผลผลิตอุตฯ เดือนต.ค. ขยายตัว 0.1% จากช่วงเดียวกันปีก่อน
30 พ.ย. 2559

นายวีรศักดิ์ ศุภประเสริฐ รองผู้อำนวยการสำนักงานเศรษฐกิจอุตสาหกรรม (สศอ.) เปิดเผยว่า ดัชนีผลผลิตอุตสาหกรรม (MPI) ภาพรวมเดือน ต.ค. 59 อยู่ที่ 107.5 ขยายตัว 0.1% จากช่วงเดียวกันของปีก่อน (YOY) แต่ลดลง 0.79%จากเดือน ก.ย. 59 (MOM) โดยมีอุตสาหกรรมที่ส่งผลให้เป็นบวก ได้แก่ เครื่องสำอาง เคมีภัณฑ์ และเส้นใยประดิษฐ์ น้ำมันปิโตรเลียม เครื่องปรับอากาศและชิ้นส่วน โดยมีอัตราการใช้กำลังการผลิตเดือน ต.ค. อยู่ที่ 65.4% ส่งผลให้ MPI ช่วง 10 เดือนแรกของปีนี้ขยายตัว 0.1%
 ขณะที่แนวโน้มปี 60 คาดว่า MPI จะขยายตัว 1.0% จาก 0.5% ในปี 59 โดยมีปัจจัยสนับสนุนจากการทยอยฟื้นตัวอย่างช้าๆ ของเศรษฐกิจโลกและการค้าโลก รายจ่ายการลงทุนภาครัฐที่มีแนวโน้มขยายตัวเร่งขึ้นโดยเฉพาะการลงทุนโครงสร้างพื้นฐานด้านคมนาคมและการดำเนินงานภายใต้แผนงานการพัฒนาระเบียงเศรษฐกิจภาคตะวันออก (EEC)